209 રનના વિશાળ ટાર્ગેટને ચેઝ કરવા ઉતરેલી દિલ્હીએ કરુણ નાયર (12)ની વિકેટ ઝડપથી ગુમાવી દીધી હતી પરંતુ ત્યારબાદ ઓપનર સંજુ સેમસન(61) અને રિષભ પંત(97)એ શાનદાર બેટિંગ કરતા દિલ્હીને વિજયદ્વાર સુધી પહોંચાડી દીધું હતું. રિષભ પંત માત્ર ત્રણ માટે સદી ચૂકી ગયો હતો. બંનેના આઉટ થયા બાદ શ્રેયસ ઐયર અને કોરી એન્ડરસને ટીમને વધારે કોઈ નુકસાન થવા દીધું નહોતું અને 15 બોલ બાકી રહેતા એક ભવ્ય વિજય અપાવ્યો હતો. 43 બોલમાં 97 રનની વિસ્ફોટક ઈનિંગ રમનારા રિષભ પંતને મેન ઑફ ધ મેચ જાહેર કરાયો હતો.